देवरोड़, हमीनपुर बेरी ने जीते वॉलीबॉल मुकाबले
पिलानी. टीम के साथ प्रशिक्षक पूर्णिमा माहोता।
भास्कर न्यूज | पिलानी
सूर्यमंडल वेलफेयर सोसायटी के तत्वावधान में रविवार देर शाम को वार्ड 20 में बीपीएस के पास मैदान पर जिलास्तरीय वाॅलीबाॅल प्रतियोगिता शुरू हुई। उद्घाटन समारोह के मुख्य अतिथि सूरजगढ़ एसडीएम आरके मीणा थे। अध्यक्षता पालिका ईओ ऋषिदेव ओला ने की। सोसायटी अध्यक्ष संजय जाखोदिया ने अतिथियों का स्वागत किया। प्रतियोगिता में सोमवार को हुए मैचों में देवरोड़ ने चिड़ावा को 25-22, 25-19 से, हमीनपुर बी ने राठी क्लब पिलानी को 25-21, 25-23 से रामपुरा बेरी ने ओबरा हरियाणा को 25-19 25-17 से हराकर अगले दौर में प्रवेश किया।
द्रोणाचार्यअवार्डी पूर्णिमा माहोता देगी खिलाड़ियों को प्रशिक्षण
बिरलापब्लिक स्कूल की तीरंदाजी टीम को प्रशिक्षित करने के लिए ओलिंपिक तथा कॉमनवेल्थ की तीरंदाजी प्रशिक्षक गुरु पूर्णिमा माहोता विद्यालय पहुंची। बीपीएस जूनियर प्रधानाध्यापक प्रयागसिंह राजपुरोहित ने उनका स्वागत किया। प्राचार्य कैप्टन अालोकेश सैन ने बताया कि कॉमनवेल्थ चैंपियन दीपिका की प्रशिक्षक रही पूर्णिमा माहोता विद्यालय टीम को तीरंदाजी के गुर सिखाएंगी।
bho_Deva hin_Deva mar_Deva hin_Deva hin_Deva hin_Deva